

 **ปัญหาการจราจรติดขัดบริเวณหน้าโรงเรียนสตรีอ่างทอง**

 **คณะผู้จัดทำ**

ด.ญ. ชาลิสา ฉิมพาลี เลขที่ 16 ชั้น ม.2/13

ด.ญ. ปนัชนรีย์ ภู่วิเศษ เลขที่ 23 ชั้น ม.2/13

ด.ญ. วรรณวนัช ทับทิมศรี เลขที่ 33 ชั้น ม.2/13

ด.ญ. ศศิมา ทรัพย์ประสงค์ เลขที่ 37 ชั้น ม.2/13

ด.ญ. อิสมัย ผ่องอรุณ เลขที่ 39 ชั้น ม.2/13

**คุณครูที่ปรึกษา**

คุณครูธนานันท์ ลุนาบุตร

**โรงเรียนสตรีอ่างทอง**

**บทที่ 1**

**บทนำ**

**ความเป็นมาและความสำคัญของปัญหา**

 ปัจจุบันประเทศไทยประสบกับปัญหาการจราจรติดขัดเป็นอย่างมาก โดยเฉพาะในกรุงเทพมหานคร ปริมณฑล และจังหวัดใหญ่ๆ เช่น จังหวัดเชียงใหม่ จังหวัดนครราชสีมา ที่ทำให้ทุกคนได้รับผลกระทบ โดยเฉพาะเรื่องเวลาที่เราจะต้องเสียไป เพราะฉะนั้นทางภาครัฐ หรือทางตำรวจจราจร ก็ได้มีการพยายามวางแผนเพื่อขจัดปัญหานี้ไปให้ได้ แต่ยังไม่ประสบผลสำเร็จเท่าที่ควร ทำให้ทุกคนยังต้องเผชิญปัญหาการจราจรต่อไป

 สาเหตุสำคัญที่สุดของปัญหาการจราจรติดขัด คือ มีการใช้รถส่วนตัวกันมากกว่าการขนส่งสาธารณะ แม้แต่ประเทศที่ประชาชนจะมีฐานะความเป็นอยู่ที่ดีกว่า ซึ่งสามารถซื้อรถยนต์ได้มากกว่าคนไทย แต่ประเทศเหล่านั้นกลับเลือกใช้การขนส่งสาธารณะเป็นหลัก ใช้รถส่วนตัวเฉพาะบางกรณีเท่านั้น การใช้รถส่วนตัวมาก ทำให้เปลืองพื้นที่ถนนมาก มีการจราจรที่คับคั่งจนเกินไป เมื่อเทียบกับการขนส่งสาธารณะ เช่น รถใต้ดิน รถไฟ รถเมล์ ที่ใช้พื้นที่ต่อคนน้อยกว่ารถส่วนตัวมากมายหลายเท่า สาเหตุที่คนกรุงเทพฯ และคนในจังหวัดใหญ่ๆ ใช้รถส่วนตัวกันมากเป็นทั้งเรื่องค่านิยม และเนื่องมาจากไม่มีบริการขนส่งสาธารณะที่ดีพอ

 สำหรับจังหวัดอ่างทองมีปัญหาการจราจรติดขัดในช่วงเช้าและเย็นบริเวณหน้าโรงเรียนสตรีอ่างทองเช่นกัน คณะผู้จัดทำได้พบกับปัญหาดังกล่าวด้วยตนเอง จึงมีความคิดที่จะรวบรวมข้อมูลเกี่ยวกับการจราจรและข้อมูลปัญหาของการจราจรติดขัดมานำเสนอปัญหา สาเหตุ และวิธีแก้ไขปัญหาการจราจรติดขัด โดยการสำรวจ

**วัตถุประสงค์**

 1. เพื่อสำรวจปัญหาการจราจรติดขัดบริเวณหน้าโรงเรียนสตรีอ่างทอง

 2. เพื่อเป็นแนวทางสำหรับผู้ต้องการจะศึกษาเรื่องปัญหาการจราจรติดขัดหรือต้องการ

 นำไปพัฒนาปรับปรุงแก้ไขต่อไป

**ขอบเขตการศึกษาค้นคว้า**

 **ประชากร**

 - ผู้ปกครองและรถรับส่งนักเรียนโรงเรียนสตรีอ่างทอง

 **กลุ่มตัวอย่าง**

 - ผู้ปกครองและรถรับส่งนักเรียนของนักเรียนชั้น ม.2/13 โรงเรียนสตรีอ่างทอง

 **สถานที่**

 - ถนนหน้าโรงเรียนสตรีอ่างทอง

**ประโยชน์ที่คาดว่าจะได้รับ**

 1. ได้รู้ถึงปัญหาการจราจรติดขัดบริเวณหน้าโรงเรียนสตรีอ่างทอง

 2. ได้เป็นแนวทางสำหรับผู้ที่ต้องการจะศึกษาเรื่องนี้หรือต้องการจะนำไปแก้ไขต่อไป

**นิยามศัพท์**

จราจร คือ การไปมา, การใช้รถหรือการเดินไปมาตามถนน

ถนน คือ ทางที่ทำขึ้น, ทางสัญจร

กฎหมาย คือ กฎที่สถาบัน หรือผู้มีอำนาจสูงสุดในรัฐตราขึ้น หรือที่เกิดขึ้นจากจารีตประเพณีอันเป็น

 ที่ยอมรับนับถือ เพื่อใช้ในการบริหารประเทศ เพื่อใช้บังคับบุคคลให้ปฏิบัติตามหรือเพื่อ กำหนดระเบียบแห่งความสัมพันธ์ระหว่างบุคคลหรือระหว่างบุคคลกับรัฐ

**บทที่ 2**

**ทฤษฏี และงานวิจัยที่เกี่ยวข้อง**

 ในการจัดทำโครงงานสำรวจปัญหาการจราจรติดขัดเรื่องปัญหาการจราจรติดขัดคณะผู้จัดทำได้ศึกษาค้นคว้าหาข้อมูลจากเอกสารและเว็บไซต์ต่างๆ ที่เกี่ยวข้อง ซึ่งจะนำเสนอดังนี้

 1. การจราจร

 2. ปัญหาการจราจร

 3. กฎระเบียบ

 4. กฎระเบียบจราจร

**1. การจราจร**

 **การจราจร**การใช้ทางของผู้ขับขี่ คนเดินเท้า คนที่จูงขี่ ไล่ต้อนสัตว์ หรือ การที่ยวดยานพาหนะ คน และ สัตว์พาหนะเคลื่อนไปมาตามทาง

 **2. ปัญหาการจราจร**

 **ปัญหาการจราจร** ปัญหาการจราจรคับคั่งสะท้อนให้เห็นถึงความเจริญทางเศรษฐกิจมากขึ้น คนชั้นกลางชั้นสูงใช้รถส่วนตัวกันมาก การจะแก้ปัญหาจราจรในกรุงเทพฯ และปริมณฑลต้องเชื่อมโยงกับการแก้ไขนโยบายพัฒนาประเทศให้มุ่งกระจายการพัฒนาสู่ต่างจังหวัด และพัฒนาเพื่อคนจนมากขึ้น ไม่ใช่แค่แก้ปัญหาจราจรเท่านั้น ซึ่งนอกจากจะแก้ไม่ได้ผลแล้ว ยังต้องใช้งบประมาณสิ้นเปลืองมากขึ้น ทำให้มีงบประมาณเหลือไปช่วยต่างจังหวัดลดลงไป

 นอกจากนี้แล้ว จะเห็นได้ว่าปัจจุบันนี้ นักเรียนระดับประถมและมัธยมศึกษา โดยเฉพาะกลุ่มครอบครัวคนชั้นกลางระดับล่าง และครอบครัวชนชั้นล่างต้องเดินทางออกจากบ้านพักเพื่อไปโรงเรียนให้ทันเวลาเรียน โดยนักเรียนบางคนเดินทางออกจากบ้านตั้งแต่เวลาตีห้าแล้วกว่าจะกลับถึงบ้านก็เป็นเวลาเกือบสองทุ่ม บางวันก็เกินเวลาสองทุ่ม ซึ่งปัญหานี้ถือเป็นเหตุวิกฤติอย่างหนึ่งของเด็กและเยาวชนไทย เพราะทำให้เด็กเสี่ยงต่อการเกิดอันตรายระหว่างเดินทาง และมีเวลาในการพักผ่อน เล่นสนุกตามวัยกับเพื่อนอ่านหนังสือ ทำการบ้าน และอยู่กับครอบครัวน้อยลง

**ข้อเสนอแนะแนวทางการแก้ปัญหาการจราจร**

 1. ขยายถนนให้กว้างเท่ากันตลอดสาย

 2. พยายามลดการตัดกระแสของรถที่วิ่งบนถนนให้มากที่สุด โดยกำหนดจุดเส้นทางให้รถที่ออกจากตรอกซอกซอยไปออกในทางเดียวกัน เพื่อลดการตัดกระแสของรถทางตรง

 3. ทำสะพานลอย หรือ อุโมงค์ตามสี่แยกที่มีรถมาก เพื่อลดปัญหาได้มากขึ้น

 4. แก้ปัญหาเวลามีการกีดขวางเส้นทางการจราจรให้ได้เร็วที่สุด

 5. วางแผนการขุดเจาะ และปรับปรุงพื้นผิวจราจรให้เป็นระบบเป็นระเบียบมากขึ้น โดยให้เหลือเส้นทางที่รถจะหลีกเลี่ยงไปใช้ได้มากขึ้นในเวลาที่มีการขุดเจาะ และ ต้องดูแลให้เสร็จสิ้นโดยเร็วเพื่อใช้

 6. ปรับปรุงระบบขนส่งมวลชนให้ดีให้ได้มาตรฐานที่สุด มีความสะดวกสบาย ไม่แพง เพื่อให้ประชาชนทั่วไปมีความไว้วางใจที่ใช้บริการ

 7. ผู้ใช้รถใช้ถนนต้องให้ความเอื้อเฟื้อกัน ให้ความร่วมมือให้ความเคารพกฎจาราจรอย่างเคร่งครัด และ ไม่ประมาทในการขับขี่

 8. มีบริการที่ดีอย่างทั่วถึง เมื่อบริการดีประชาชนก็อยากใช้บริการไม่ต้องซื้อรถมาขับเองให้สิ้นเปลือง

 9. ปรับปรุงการปล่อยสัญญา ไฟจราจร ให้สัมพันธ์กัน ให้รถวิ่งได้ต่อเนื่องตลอดเส้นทาง

 10. พยายามขยายถนนเพื่อรองรับกับจำนวนรถที่เพิ่มขึ้นให้ทันกัน

 11. พยายามลดการเพิ่มปริมาณรถลงด้วยการ ออกกฎการซื้อรถใหม่ดังนี้

 - ในการซื้อรถใหม่ต้องใช้เงินสดเท่านั้น ห้ามซื้อด้วยระบบเงินผ่อน

 - เก็บภาษีรถให้สูงขึ้น

 - ซื้อรถแล้วต้องมีที่จอดรถห้ามาจอดในถนน

 - รถเก่าเกิน 10 ปี ห้ามวิ่งในกรุงเทพฯ ให้ไปวิ่งในต่างจังหวัดเท่านั้น

 - ออกใบอนุญาตขับขี่ให้ยากขึ้น ป้องกันไม่ให้มีการซื้อใบอนุญาตขับ

**3. กฎระเบียบ**

 **กฎระเบียบ**คำว่า "กฎ" คือ ข้อบังคับ ที่อยู่ในความเป็นจริง เพื่อไม่ให้เกิดความเสียหายต่อทรัพย์สินและ ชีวิต ระเบียบวินัย นั้นเป็นสิ่งซึ่งมีความสำคัญยิ่ง โดยเฉพาะกับนักเรียนหรือเยาวชน อันจะเป็นกำลังอย่างมากในการพัฒนา เพื่อที่จะนำพาประเทศชาติไปสู่ความรุ่งเรืองได้ **"ระเบียบวินัย"** คือ คุณสมบัติที่สำคัญในการดำเนินชีวิต ความสามารถของบุคคลในการควบคุมอารมณ์และพฤติกรรมของตนเอง ให้เป็นไปตามที่มุ่งหวัง โดยเกิดจากการสำนึก ซึ่งต้องไม่กระทำการใดๆ อันเป็นผลทำให้เกิดความยุ่งยากแก่ตนเองในอนาคต หากแต่ต้องเป็นสิ่งที่ก่อให้เกิดความเจริญรุ่งเรืองแก่ตนเองและผู้อื่นโดยไม่ขัดต่อระเบียบของสังคมและไม่ขัดต่อสิทธิของผู้อื่น ความมีวินัยในตนเอง สามารถควบคุมตนเองให้ปฏิบัติตนตามระเบียบข้อตกลงของสังคมส่วนรวมด้วยความสมัครใจของผู้ปฏิบัติเอง**กฎหมายระเบียบและข้อบังคับ** ถือเป็นหลักเกณฑ์สำคัญ ของการปฏิบัติงานราชการ และเป็นเครื่องมือ ช่วยให้เกิด การควบคุมภายในที่ดี ภายในองค์กร ดังนั้น จึงควรมีการจัดทำฐานข้อมูลที่เป็นหมวดหมู่ง่ายต่อการทำความเข้าใจและค้นหา เพื่อนำมาใช้ให้เกิดประโยชน์ ต่อการปฏิบัติงานรวมทั้งเป็นแหล่งข้อมูลในการเรียนรู้ของบุคลากรในองค์กรและบุคคลภายนอกที่มีความสนใจฐานข้อมูลที่ดีจึงควรได้รับการดูแล ให้มีความถูกต้อง และทันสมัยตลอดเวลาสงบสุขในชีวิตและความเป็นระเบียบเรียบร้อยของสังคม

**4. กฎระเบียบจราจร**

 **กฎจราจร** คือ ส่วนหนึ่งของกฎหมายจราจร ซึ่งเป็นกฎหมายหลักในการบังคับควบคุมการจราจรให้ เป็นไปด้วยความเรียบร้อยและมีความ เป็นระเบียบกฎหมายจราจรที่ใช้เป็นหลักในประเทศ ก็คือ พระราชบัญญัติจราจรทางบก พ.ศ.2522 แก้ไขเพิ่มเติม (ฉบับที่ 4) พ.ศ.2535 องค์ประกอบของกฎหมายจราจร มี 6 อย่างดังนี้

 1. ตัวบทกฎหมาย ซึ่งจะกำหนด สิทธิ และ หน้าที่ของผู้ใช้รถและใช้ถนนผู้ที่ต้องปฏิบัติตามกฎหมาย

 2. ผู้ปฏิบัติตามกฎหมาย ได้แก่ คนขับรถทุกชนิด(รวมถึงคนนั่งหรือซ้อนรถด้วย) คนที่ต้องใช้ถนน(เดินเท้าข้ามถนน จูง ขี่ หรือไล่ต้อนสัตว์)

 3. ผู้บังคับให้เป็นไปตามกฎหมาย ได้แก่ เจ้าพนักงานจราจร พนักงานเจ้าหน้าที่ พนักงานสอบสวน ฯลฯ

 4. เครื่องมือในการใช้บังคับ ได้แก่ เครื่องหมายจราจร และสัญญาณจราจร ฯลฯ

 5. เครื่องมือในการจับกุม ได้แก่ เครื่องจับความเร็ว เครื่องตรวจแอลกอฮอล์เครื่องตรวจวัดควันเครื่องตรวจวัดเสียง เครื่องตรวจวัดฟิล์มกรองแสง ฯลฯ

 6. วิธีการบังคับหรือการลงโทษ ได้แก่ การว่ากล่าวตักเตือน การเปรียบเทียบปรับ การลงโทษจำคุกการพักใช้ใบอนุญาตขับรถ การเพิกถอนใบอนุญาตขับ

**กฎจราจรที่ควรรู้**

 1. เขตปลอดภัย หมายความว่า พื้นที่ในทางเดินรถที่มีเครื่องหมายแสดงให้เห็นได้ชัดเจนทุกเวลา สำหรับให้คนเดินเท้าที่ข้ามทางหยุดรอ หรือให้คนที่ขึ้นหรือลงรถหยุดรอก่อนจะข้ามทางต่อไป เช่น บริเวณที่ทาสีขาวกลางถนน หรือที่เรียกว่าเกาะสมมุติ เป็นต้น

 2. ที่คับขัน หมายความว่า ทางที่มีการจราจรพลุกพล่านหรือมีสิ่งกีดขวางหรือในที่ซึ่งมองเห็นหรือทราบได้ล่วงหน้า ว่าอาจเกิดอันตราย หรือความเสียหายแก่รถหรือคนได้ง่าย

 3. เมื่อผู้ขบขี่พบสัญญาณไฟกระพริบสีแดง จะต้อง ให้ผู้ขับขี่หยุดรถหลังเส้นให้รถหยุด (เส้นที่ขีดขวางถนน) เมื่อเห็นว่าปลอดภัย และไม่เป็นการกีดขวางการจราจร แล้วให้ขับรถต่อไปด้วยความระมัดระวัง

 4. เมื่อผู้ขบขี่พบสัญญาณไฟกระพริบสีเหลือง จะต้องให้ผู้ขับขี่ลดความเร็วของรถลงและขับผ่านทางเดินรถนั้นไปด้วยความระมัดระวัง

 5. สัญญาณจราจรไฟสีแดงที่ทำเป็นรูปกากบาทเฉียงอยู่เหนือช่องทางเดินรถ หมายถึง ห้ามผู้ขับขี่ขับรถในช่องทางเดินรถนั้นได้

 6. สัญญาณจราจรไฟสีเขียวที่ทำเป็นรูปกากบาทเฉียงอยู่เหนือช่องทางเดินรถ หมายถึงห้ามผู้ขับขี่ขับรถในช่องทางเดินรถนั้นได้

 7. เครื่องหมาย "หยุด" หมายความว่า รถทุกชนิดต้องหยุดให้รถและคนเดินเท้าในทางขวางหน้าผ่านไปก่อน เมื่อเห็นว่าปลอดภัย และไม่เป็นการกีดขวางการจราจรที่บริเวณทางแยกนั้นแล้วเคลื่อนรถต่อไปด้วยความระมัดระวัง

 8. เครื่องหมาย "ให้ทาง" หมายความว่า รถทุกชนิดต้องระมัดระวังและให้ทางแก่รถและ คนเดินเท้าในทางขวาข้างหน้าผ่านไปก่อน เมื่อเห็นว่าปลอดภัยและไม่เป็นการกีดขวางการจราจรที่บริเวณทางแยกนั้นแล้ว จึงให้เคลื่อนรถต่อไปด้วยความระมัดระวัง

 9. เครื่องหมาย "ให้ชิดซ้าย" หมายความว่า ให้ขับรถไปทางด้านซ้ายของเครื่องหมาย

 10. เครื่องหมาย "วงเวียน" หมายความว่า ให้รถทุกชนิดเดินวนทางซ้ายของวงเวียนและรถที่เริ่มจะเข้าสู่ทางร่วมบริเวณ วงเวียนต้องหยุดให้สิทธิแก่รถที่แล่นอยู่ในรอบวงเวียนผ่านไปก่อน ห้ามขับรถหรือตัดหน้ารถที่อยู่ในเขตทางรอบบริเวณวงเวียน

 11. เครื่องหมาย "ห้ามกลับรถ" หมายความว่า ห้ามมิให้กลับรถไม่ว่าด้วยวิธีใดๆ ในเขตทางที่ติดตั้งเครื่องหมาย

 12. เครื่องหมาย "ห้ามเลี้ยวซ้าย" หมายความว่า ห้ามมิให้เลี้ยวรถไปทางซ้าย

 13. เครื่องหมาย "ห้ามจอดรถ" หมายความว่า ห้ามจอดรถทุกชนิดในเขตทางที่ติดตั้งเครื่องหมาย

 14. เครื่องหมาย "ทางลื่น" หมายความว่า ทางข้างหน้าลื่นอาจเกิดอุบัติเหตุได้ง่าย ให้ขับรถให้ช้าลงให้มาก และระมัดระวังการลื่นไถล อย่าใช้ห้ามล้อโดยแรงและทันที การหยุดรถ การเบารถ หรือเลี้ยวรถ ในทางลื่นต้องกระทำด้วยความระมัดระวังเป็นพิเศษ

 15. เครื่องหมาย "สัญญาณไฟจราจร" หมายความว่า ทางข้างหน้ามีสัญญาณไฟจราจรติดตั้งอยู่ ให้ผู้ขับขี่รถเตรียมพร้อมที่จะหยุดรถได้ทันที

 16. เครื่องหมาย "ทางโค้งซ้าย" หมายความว่า ทางข้างหน้าโค้งไปทางซ้าย ให้ขับรถให้ ช้าลงพอสมควร และเดินรถชิดด้านซ้ายด้วยความระมัดระวัง

 17. เครื่องหมาย "ทางรถไฟตัดผ่านและไม่มีเครื่องกั้นทาง" หมายความว่า ให้ขับรถให้ ช้าลงให้มากและสังเกตดูรถไฟทั้งขวาและทางซ้าย ถ้ามีรถไฟกำลังจะผ่านมาให้หยุดรถให้ห่างจากทางรถไฟอย่างน้อย 5 เมตร แล้วรอคอยจนกว่ารถไฟนั้นผ่านพ้นไป และปลอดภัยแล้วจึงเคลื่อนรถต่อไปได้ ห้ามมิให้ขับรถตัดหน้ารถไฟในระยะที่อาจจะเกิดอันตรายได้เป็นอันขาด

 18. รถลักษณะใดที่ห้ามนำมาใช้ในทาง

 18.1 รถที่มีสภาพไม่มั่นคงแข็งแรง มีส่วนควบอุปกรณ์ไม่ครบถ้วนตามที่กฎหมายกำหนด หรืออาจเกิดอันตราย หรือเสื่อมเสียสุขภาพอนามัยแก่ผู้ใช้รถ คนโดยสารหรือประชาชน เช่น รถที่มีโคมไฟหน้าหรือโคมท้ายชำรุด รถที่มีเครื่องห้ามล้อชำรุด รถที่มีเสียงดังเกิน 85 เดซิเบล เอ รถที่มีควันดำเกินเกณฑ์ที่ทางราชการกำหนด รถที่ไม่มีกระจกด้านหน้า เป็นต้น

 18.2 รถที่ไม่ติดแผ่นป้ายทะเบียน (ไม่ว่าจะ 1 หรือ 2 แผ่นป้าย) ไม่ติดเครื่องหมายแสดงการเสียภาษี หรือเครื่องหมายอื่น ๆ ที่กฎหมายที่เกี่ยวข้องกับรถกำหนด

 18.3 รถที่มีเสียงอื้ออึงหรือมีสิ่งลากถูไปบนทางเดินรถ

 18.4 รถที่มีล้อหรือส่วนที่สัมผัสกับผิวทางที่ไม่ใช่ยาง ยกเว้น รถที่ใช้ในราชการสงคราม หรือรถที่ใช้ในราชการตำรวจ

 18.5 รถที่มีเสียงแตรได้ยินในระยะไม่น้อยกว่า 60 เมตร

 18.6 รถที่ผู้ขับขี่ยอมให้ผู้อื่นนั่งที่นั่งแถวหน้าเกินกว่า 2 คน (แถวด้านหน้า ห้าม

 นั่งเกินกว่า 2 คน โดยรวมคนขับด้วย)

 18.7 รถที่ไม่ได้เสียภาษีประจำปี

 18.8 รถที่ใช้แผ่นป้ายที่ทำขึ้นเอง

 19. ผู้ขับขี่ต้องขับรถให้ห่างจากรถคันหน้าเป็นระยะที่ห่างพอสมควรในระยะที่สามารถหยุดรถได้โดยปลอดภัย

 20. ในขณะขับรถผู้ขับขี่ต้องมีเอกสารชนิดใด

 20.1 ใบอนุญาตขับรถ

 20.2 สำเนาภาพถ่ายคู่มือจดทะเบียนรถ

 21. ในการขับรถสวนทางกัน ผู้ขับขี่จะต้องปฏิบัติอย่างไร

 21.1 ให้ผู้ขับขี่รถชิดทางด้านซ้ายของทางเดินรถ และให้ถือกึ่งกลางของทางเดิน

 รถ หรือเส้นหรือแนวที่แบ่งทางเดินรถเป็นหลัก

 21.2 ทางเดินรถที่แคบ ให้ผู้ขับขี่แต่ละฝ่ายลดความเร็วของรถลง เพื่อให้สวนทาง

 กันได้โดยปลอดภัย

 21.3 ทางเดินรถที่แคบซึ่งไม่อาจขับรถสวนทางกันได้โดยปลอดภัย ให้ผู้ขับขี่รถคัน

 ที่ใหญ่กว่าหยุดรถชิดขอบทางด้านซ้าย เพื่อให้ผู้ขับรถคันที่เล็กกว่าขับผ่าน

 ไปก่อน

 21.4 กรณีที่มีสิ่งกีดขวางอยู่ข้างหน้า ผู้ขับขี่ต้องลดความเร็วหรือหยุดรถให้รถคัน

 ที่สวนทางขับผ่านมาก่อน

 22. การขับรถในกรณีที่ด้านซ้ายของทางเดินรถมีสิ่งกีดขวาง ผู้ขับขี่จะต้องปฏิบัติอย่างไรขับรถหลีกสิ่งกีดขวางล้ำเข้าไปในเส้นกึ่งกลางของทางเดินรถทางด้านขวาได้ และต้องไม่เป็นการกีดขวางการจราจรของรถที่สวนทางมา หากไม่สามารถขับผ่านไปได้ต้องหยุดรอให้รถที่ขับสวนทางรถขับผ่านมาก่อน

**บทที่ 3**

**วิธีการดำเนินการ**

 การศึกษาครั้งนี้เป็นการศึกษาโดยการสำรวจ เพื่อศึกษาการจราจรติดขัดในบริเวณหน้า โรงเรียนสตรีอ่างทอง ซึ่งคณะผู้จัดทำได้กำหนดกลุ่มตัวอย่าง เครื่องมือที่ใช้ในการวิจัย วิธีการรวบรวมข้อมูลวิเคราะห์ข้อมูล รายละเอียดดังต่อไปนี้

**ขั้นตอนการดำเนินงาน**

 1. คิดหัวข้อโครงงานเพื่อนำเสนอครูที่ปรึกษาโครงงาน

 2. ศึกษาและค้นคว้าข้อมูล

 3. ศึกษาปัญหาจราจรติดขัดที่พบ

 4. จัดทำโครงร่างโครงงานปัญหาการจราจรติดขัด

 5. ปฏิบัติการจัดทำโครงงานปัญหาการจราจรติดขัด

 6. นำเสนอโครงงานให้ครูที่ปรึกษาทราบเป็นระยะๆ ซึ่งจะให้คุฯครูที่ปรึกษาให้ข้อเสนอแนะ

 ต่างๆ เพื่อจัดทำเนื้อหาและการนำเสนอที่น่าสนใจต่อไป เมื่อได้รับคำแนะนำมาปรับปรุง

 แก้ไขให้ดียิ่งขึ้น

 7. จัดทำเอกสารรายงานโครงงานปัญหาการจราจรติดขัด โดยนำเสนอแบบสอบถามและพรีเซนท์

 8. ประเมินผลงาน

 9. นำเสนอโดยการพรีเซนท์

**เครื่องมือที่ใช้ในการวิจัย**

 1. เครื่องมือที่ใช้ในการวิจัย เป็นแบบสอบถามที่สร้างขึ้นโดยการค้นคว้าศึกษาจากเอกสารและบทความทางที่เกี่ยวกับการจราจรและนำให้ครูตรวจสอบความถูกต้องของคำถามและการใช้ภาษา

 2. แบบสอบถาม คือ แบบสอบถามปลายเปิดโดยแบ่งคำถามเป็น 3 ส่วนดังนี้

 **ส่วนที่ 1** ปัจจัยส่วนบุคคลของผู้ตอบแบบสอบถามให้เลือกตอบตามที่กำหนด

 **ส่วนที่ 2** ระดับความคิดเห็นเกี่ยวกับปัญหาจราจรติดขัดบริเวณหน้าโรงเรียนสตรีอ่างทอง โดยระดับความพึงพอใจมี 5 ระดับ ตามเกณฑ์ของลิเคอร์ (likert scale)

**คะแนน** **ระดับความคิดเห็น**

 5 ระดับที่เป็นปัญหามากที่สุด

 4 ระดับที่เป็นปัญหามาก

 3 ระดับที่เป็นปัญหาปานกลาง

 2 ระดับที่เป็นปัญหาน้อย

 1 ระดับที่เป็นปัญหาน้อยที่สุด

  **ส่วนที่ 3** เป็นคำถามปลายปิด ให้ผู้ปกครองแสดงข้อเสนอแนะและความคิดเห็น

**วิธีการรวบรวมข้อมูล**

 นำข้อมูลมาวิเคราะห์ด้วยคอมพิวเตอร์เพื่อหาร้อยละของแบบสอบถาม นำข้อมูลจากแบบสอบถามเรื่อง ปัญหาการจราจรติดขัดบริเวณหน้าโรงเรียนสตรีอ่างทอง

**วิเคราะห์ข้อมูล**

 การวิเคราะห์ข้อมูลครั้งนี้ คณะผู้จัดทำนำข้อมูลที่ได้จากแบบสอบถามมาตรวจสอบความถูกต้องของผลจากการสำรวจ และแบบสอบถามที่ได้คืนมา ดังนี้

 **ตอนที่ 1** ปัจจัยส่วนบุคคลของผู้ตอบแบบสอบถาม

 **ตอนที่ 2** ระดับความเห็นของปัญหาการจราจรติดขัดขัดบริเวณหน้าโรงเรียนสตรีอ่างทองของ

 ผู้ตอบแบบสอบถาม

**เกณฑ์สำหรับการแปลความหมายในการวิเคราะห์ข้อมูล**

 คะแนน 5 หมายถึง เป็นปัญหามากที่สุด

 คะแนน 4 หมายถึง เป็นปัญหามาก

 คะแนน 3 หมายถึง เป็นปัญหาปานกลาง

 คะแนน 2 หมายถึง เป็นปัญหาน้อย

 คะแนน 1 หมายถึง เป็นปัญหาน้อยที่สุด

 **ตอนที่ 3** เป็นแบบสอบถามที่ให้ผู้ตอบแบบสอบถามแสดงความคิดเห็นและข้อเสนอแนะเกี่ยวกับปัญหาการจราจรติดขัดบริเวณหน้าโรงเรียนสตรีอ่างทอง

**แบบสอบถามเพื่อการศึกษา**

**เรื่อง** ปัญหาการจราจรติดขัดบริเวณหน้าโรงเรียนสตรีอ่างทอง

**คำอธิบาย** แบบสอบถามนี้เป็นแบบสอบถามเกี่ยวกับปัญหาการจราจรติดขัดบริเวณหน้าโรงเรียน สตรีอ่างทอง คณะผู้จัดทำใคร่ขอความร่วมมือจากท่านในการกรอกแบบสอบถามนี้ และขอได้โปรดตอบ ทุกข้อเพื่อจะได้ก่อให้เกิดประโยชน์ในการศึกษา และพัฒนาปรับปรุงต่อไป

**ตอนที่ 1** แบบสอบถามเกี่ยวกับปัจจัยส่วนบุคคลของผู้ตอบแบบสอบถาม

**คำชี้แจง** โปรดทำเครื่องหมาย 🗸 ลงใน ตามความเป็นจริงหรือเติมข้อความในช่องว่างให้สมบูรณ์

**1. เพศ**

 ชาย หญิง

**2. อายุ**

 18 – 29 ปี 30 – 39 ปี

 40 – 49 ปี 50 ปีขึ้นไป

**3. อาชีพ**

 ข้าราชการ/รัฐวิสาหกิจ พนักงานบริษัท

 ธุรกิจส่วนตัว อื่นๆ

#### 4. การเดินทางของคุณเป็นลักษณะแบบใดเป็นส่วนใหญ่

 เดินทางเท้า รถยนต์ส่วนตัว

 รถยนต์โดยสารสาธารณะ อื่นๆ

#### 5. คุณคิดว่าสาเหตุของการจราจรติดขัดเกิดขึ้นจากอะไร

 การใช้รถยนต์ส่วนตัว การใช้บริการรถโดยสารสาธารณะ

 การไม่เคารพกฎจราจร **อื่นๆ**

**ตอนที่ 2**  ระดับความคิดเห็นเกี่ยวกับปัญหาจราจรติดขัดบริเวณหน้าโรงเรียนสตรีอ่างทอง

**คำชี้แจง** ท่านมีความเห็นต่อปัญหาการจราจรติดขัดบริเวณหน้าโรงเรียนสตรีอ่างทองอย่างไรโปรดทำเครื่องหมาย ✓ลงในช่องระดับความคิดเห็นเพียงคำตอบเดียวในแต่ละข้อที่ใกล้เคียงกับความคิดเห็นของท่านมากที่สุด โดยใช้เกณฑ์พิจารณา ดังนี้

|  |  |  |
| --- | --- | --- |
| คะแนน 5 | หมายถึง | เป็นปัญหามากที่สุด |
| คะแนน 4 | หมายถึง | เป็นปัญหามาก |
| คะแนน 3 | หมายถึง | เป็นปัญหาปานกลาง |
| คะแนน 2 | หมายถึง | เป็นปัญหาน้อย |
| คะแนน 1 | หมายถึง | เป็นปัญหาน้อยที่สุด |

|  |  |
| --- | --- |
| **ข้อความ** | **ระดับความคิดเห็น** |
| **มากที่สุด** | **มาก** | **ปานกลาง** | **น้อย** | **น้อยที่สุด** |
| **ปัญหาการจราจร** |  |  |  |  |  |
| **บริเวณหน้าโรงเรียนสตรีอ่างทอง** |  |  |  |  |  |
| 1. การจราจรติดขัดในช่วงเวลาเช้า |  |  |  |  |  |
| 2. การจราจรติดขัดในช่วงเวลาเย็น  |  |  |  |  |  |
| 3. ความถี่ในการเกิดอุบัติเหตุบริเวณหน้าโรงเรียน |  |  |  |  |  |
| 4. ท่านคิดว่าปัญหาการจราจรติดขัดหน้าโรงเรียนควรได้รับการแก้ไข |  |  |  |  |  |
| 5. ท่านคิดว่าการไม่เคารพกฎจราจรบนท้องถนนทำให้เกิดปัญหาการจราจรติดขัดมากน้อยเพียงใด |  |  |  |  |  |

**ตอนที่ 3** ข้อเสนอแนะในการแก้ปัญหาการจราจรติดขัดบริเวณหน้าโรงเรียน

................................................................................................................................................................................................................................................................................................................................................................................................................................................................................................................................................................................................................................................................................

**ขอบพระคุณอย่างยิ่งที่ให้ความร่วมมือ**

 **เอกสารอ้างอิง**

 นายณัฏฐากร ยานแก้ว.(2561).**เค้าโครงงานปัญหาการจราจร**.[ระบบออนไลน์].แหล่งที่มา <https://sites.google.com/site/payhakarcracr/kheakhorng> วันที่สืบค้น 27 มกราคม 2562

 ไม่ปรากฏ.(2561).**ปัญหาการจราจรติดขัดที่แท้จริง มีอะไรบ้าง.**[ระบบออนไลน์].แหล่งที่มา http://dparktraffic.com/solar-traffic-lights-sign/ วันที่สืบค้น 27 มกราคม 2562

 ไม่ปรากฏ.(2561).**ปัญหาการจราจรในเขตเมืองหลวง.**[ระบบออนไลน์].แหล่งที่มา <http://nidapoll.nida.ac.th/index.php?op=polls-detail&id=141> วันที่สืบค้น 27 มกราคม 2562